དགེ་རྒན་ཚོའི་ཐོག་ནས་ཕྲུ་གུ་ལ་སྐབས་དོན་སློབ་ཚན་འགྲེལ་བཤད་བརྒྱབ་པ་ཙམ་མ་ཡིན་པར།ཕྲུ་གུའི་མ་འོངས་པའི་མི་ཚེའི་མདུན་ལམ་གྱི་འགན་ཁུར་ལེན་དགོས་པ་དང༌།མི་ཚེའི་མདུན་ལམ་ཐོག་སེམས་ཁུར་ལེན་པའི་རྣམ་འགྱུར་དེ་ངེས་པར་དུ་ཐོན་པ་བྱེད་དགོས།དེ་འདྲའི་ཐོག་ནས་ཕྲུ་གུའི་བསམ་བློའི་ནང་ལ་ངའི་རྒན་ལགས་ཀྱི་ང་ལ་སློབ་ཚན་འཁྲིད་པ་ཙམ་མ་ཡིན་པར།ངའི་མི་ཚེའི་འགྲོ་སྟངས་ལ་རྒན་ལགས་ཀྱིས་དུས་རྒྱུན་དུ་ཐུགས་ཁུར་བཞེས་ཀྱི་ཡོད།དངོས་གནས་སེམས་ཁུར་གནང་གི་ཡོད་བསམ་པའི་བསམ་བློ་ཞིག་སླེབས་པ་ཡིན་ན།ཕན་ཚུན་གཅིག་གིས་གཅིག་ལ་གུས་བརྩེ་ཡོང་རྒྱུ་དང༌།དེ་འདྲའི་འབྲེལ་བའི་ཐོག་ནས་ཕྲུ་གུའི་བསམ་བློའི་ནང་འཛིན་གྲྭའི་ནང་ལ་ཡོང་རྒྱུར་དགའ་ཚོར་སྐྱེ་བ་ཡོང་གི་རེད།